Den Vest-Sjællandske Avis, 1818-01-13
Nyeste Post-Efterretninger. De nyeste Efterretninger fra Amerika, som Posten har bragt med sig, forkynde at Bolivar skal have tilfægtet sig to store Seiervindinger over Spanierne, og at disse ere nu overalt paa Flugten. (Dog maae bemærkes at denne Beretning læses i den Engelske Journal Morgen Krøniken, som er partisk for Jndependentrue.) Den halvt officielle Nordamerikanske Avis Jntelligencer melder, at de nye Regieringer i Venezuela, Chili og Buenos Ayres have sendt accrediterede Gesandtere til Friestaterne, og at de have udnævnet Agentere i disse Staters Havne for at lagttage deres Fordeele. De 3 Deputerede, som Congressen vil afsende til disse nye Republiker ere udvalgte af Præsidenten, hvis Valg er truffet paa de Herrer H. H. Rodney af Delaware, Graham af Washington og Bland af Baltimore, Hr. Brakenringe skal ledsage dem som Secretair. (Dette har Udseendet af, at Congressen vil erkiende disse Republikers Uafhængighed.) Fra Mexico hører man intet Nyt uden en Depesche, som læfes i den Mexicoer Tidende af 16de September f. A. fra Don Anastasio Brizuela, og hvori han melder, at han har tilbageslaget et Angreb af Jnsurgentcheferne Peter Torres-Huerta, Lucas Florea og flere, som havde den 7de August i Spidsen, af 4 til 500 Mand Jnfanterie og 1300 Ryttere, søgt at borttage Fortet de la Piedad ved et Overfald; men bleve drevne tilbage derfra, efterat Fægtningerne havde varet fra Dagbrækningen til Kl. Eet, til Guardero, hvorfra de synes at ville tilberede et nyt Angreb. (Man seer at Jnsurgenterne ere ogsaa her i Bevægelse; det er ellers besynderligt, at man ikke faaer Efterretninger over Nordamerika fra Jnsurgenterne selv; det lader til som ingen Forbindelse finder Sted imellem Mexico og Friestaterne; men man skal ogsaa betænke, at disse maae af politiske Aarsager mindst ønske denne Colonies Uafhængighed, da de derved ville faae en mægtig Naboe.) Fra Buenos Ayres meldes, at Portugiserne holde endnu Montevideo besat; men at den største Deel af Artigas Tropper skal være gaaet over til Buenos Ayres Armee; Republikens General Martin skal have meget forstærket sin Hær for at fortsætte Angrebet paa Peru. – Orkanens Ødelæggelser i Vestindien bekræftes ved nye Efterretninger, dog har dens Virkninger ikke været saa vidt udbredte, som man i Førstningen troede, ogsaa have de brittiske Krigsskibe i hiine Farvande ikke taget nogen betydelig Skade. – Man kan ikke blive klog paa hvilket Udfald den saa vigtige Ambassade til Persien har havt, nu hedder det over Constantinopel, at den er aldeles mislykkedes, at Schachen slet ikke vil indrømme de attraaede Handelsfordeele, at han ikke kan glemme Tabet af sine Provindser i den sidste Krig; men at han paa alle Maader vil stræbe efter at faae den igien tilbage, og at dette Tak er ham især smertelig fordi hans Hovedstad derved nu er kommen kun til at ligge 50 Tydske Mile fra de Russiske Grændser (samme Beretning læste man ogsaa for nogen Tid siden over Ostindien.) Paskaen af Ægypten har havt det Vandheld at et Skib er forliist for ham, som kom fra Triest, og havde mange kostbare Effecter og deriblandt 6 prægtige Heste ombord; han vil nu ogsaa trække Sveit ferske Manufacturister ind i Landet. – J Algier seer det slemt nok ud, Pest og Hungersnød raser, af al Magt, og den nye Dey sidder i sin stærke Fæstning og regierer med et Jernscepter. De Tyrkiske Soldater vilde den 2den November forsøge paa en Opstand mod ham; men han fik Magten, lod Byens Porte lukke, og tvang Cheferne for Casernerne til at udlevere Oprørerne, hvoraf 6 bleve strax halshuggede og deres Hoveder offentlig udsatte til Skue.